CELEX: 62015CN0400
Language: hr
Date: 2015-07-23 00:00:00
Title: Predmet C-400/15: Zahtjev za prethodnu odluku koji je 23. srpnja 2015. uputio Bundesfinanzhof (Njemačka) – Landkreis Potsdam-Mittelmark protiv Finanzamt Brandenburg

3.11.2015   
            
            
               HR
            
            
               Službeni list Europske unije
            
            
               C 363/19
            
         Zahtjev za prethodnu odluku koji je 23. srpnja 2015. uputio Bundesfinanzhof (Njemačka) – Landkreis Potsdam-Mittelmark protiv Finanzamt Brandenburg
   (Predmet C-400/15)
   (2015/C 363/24)
   Jezik postupka: njemački
   
      Sud koji je uputio zahtjev
   
   Bundesfinanzhof
   
      Stranke glavnog postupka
   
   
      Tužitelj: Landkreis Potsdam-Mittelmark
   
      Tuženik: Finanzamt Brandenburg
   
      Prethodno pitanje
   
   Članak 15. stavak 1. druga rečenica njemačkog Zakona o porezu na promet propisuje da se isporuka, uvoz ili stjecanje robe unutar Zajednice koju poduzetnik za svoje poduzeće koristi u postotku manjem od 10 % ne smatraju izvršenima za poduzeće – i u tom dijelu isključuje odbitak pretporeza.
   Odredba se temelji na članku 1. Odluke Vijeća od 19. studenoga 2004. (2004/817/EZ (1)) koji Saveznu Republiku Njemačku ovlašćuje da odstupanjem od članka 17. stavka 2. Šeste direktive 77/388/EEZ o usklađivanju zakonodavstava država članica o porezima na promet rashode za takvu robu i usluge – koji se više od 90 % koriste u privatne svrhe poreznog obveznika ili njegovog osoblja ili općenito za svrhe koje nisu povezane s poduzećem – isključi od odbitka poreza na dodanu vrijednost.
   Vrijedi li to ovlaštenje – sukladno njegovu tekstu – samo za slučajeve koji su uređeni u članku 6. stavku 2. Šeste direktive 77/388/EEZ o usklađivanju zakonodavstava država članica o porezima na promet (članak 26. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost) ili povrh toga u svim slučajevima u kojima se roba ili usluga samo djelomično koriste za poduzeće?
   
      (1)  SL L 357, str. 33.